1781 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 150 

7 Φεβρουάριου 2005 


ΑΠΟΦΑΣΕΙ Σ 

Αριθ. 66339 

Ψήφιση του Οργανισμού Εσωτερικής Υπηρεσίας του 
Ε'Δημοτικού Βρεφονηπιακού Σταθμού Δήμου Αλίμου, 
Ν. Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 

ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του Ν. 1188/1981, όπως 
τροποποιήθηκαν με τις όμοιες του άρθρου 8 παρ. 5 του 
Ν. 2307/1995. 

2. Τις διατάξεις του άρθρου 8 του Ν. 2503/1997. 

3. Την υπ’ αριθμ. 404/2004 απόφαση του Δημοτικού 
Συμβουλίου του Δήμου Αλίμου. 

4. Τη σύμφωνη γνωμοδότηση του Α' Υπηρεσιακού Συμ¬ 
βουλίου που διατυπώθηκε στο αρ. 9/2004 πρακτικό του. 

5. Την υπ’ αριθμ. οικ. 16978/2003 απόφαση Γενικού 
Γραμματέα Περιφέρειας Αττικής περί μεταβίβασης αρ¬ 
μοδιοτήτων (ΦΕΚ 1693/18.11.2003), αποφασίζουμε: 

Εγκρίνουμε την υπ’ αριθμ. 404/2004 απόφαση του Δη¬ 
μοτικού Συμβουλίου του Δήμου Αλίμου περί ψήφισης του 
Οργανισμού Εσωτερικής Υπηρεσίας αυτού, ως εξής: 

ΨΗΦΙΣΗ ΟΡΓΑΝΙΣΜΟΥ ΕΣΩΤΕΡΙΚΗΣ ΥΠΗΡΕΣΙΑΣ 
Έ ΔΗΜΟΤΙΚΟΥ ΒΡΕΦΟΝΗΠΙΑΚΟΥ ΣΤΑΘΜΟΥ ΑΛΙΜΟΥ 

Άρθρο 1 

Το νεοσυσταθέν Ν.Π.Δ.Δ. Δήμου Αλίμου έχει τη επω¬ 
νυμία Ε' ΔΗΜΟΤΙΚΟΣ ΒΡΕΦΟΝΗΠΙΑΚΟΣ ΣΤΑΘΜΟΣ ΔΗ¬ 
ΜΟΥ ΑΛΙΜΟΥ στο οποίο μεταβιβάστηκε ο Παιδικός Στα¬ 
θμός του ΙΒΣΑ Καλαμακίου. Η έδρα του είναι στην οδό 
Θουκυδίδου 73 στον Άλιμο και έχει δυναμικότητα -170- 
νηπίων και -44- βρεφών. 

Το Ν.Π. έχει το δικαίωμα να μισθώνει κατάλληλα ακίνη¬ 
τα εντός του Δήμου Αλίμου προκειμένου να καλύψει τις 
ανάγκες του σε κτιριακές εγκαταστάσεις. 

Άρθρο 2. 

Σκοπός 

Σκοπόςτου Ν.Π.Δ.Δ. είναι να παρέχει ΑΓΩΓΗ σταπαιδιά 
προσχολικής ηλικίας ώστε: 

Α) Να τα βοηθήσει να αναπτυχθούν ολόπλευρα σωματι¬ 
κά, νοητικά, συναισθηματικά και κοινωνικά. 


Β) Να βοηθήσει να ενταχθούν ομαλά στο Δημοτικό Σχο¬ 
λείο. 

Γ) Να παρέχει Αντισταθμιστική Αγωγή. 

Δ) Να εξυπηρετήσει τους εργαζόμενους γονείς και να 
αποτελέσει Κέντρο Κοινωνικής Πολιτικής και Βοήθειας 
(να ευαισθητοποιεί, να ενημερώνει και να προβληματίζει 
τους γονείς των παιδιών σε θέματα παιδαγωγικής και παι¬ 
δικής ψυχολογίας). 

Άρθρο 3. 

Διάρθρωση Υπηρεσιών 

Το Ν.Π.Δ.Δ. «Ε' ΔΗΜΟΤΙΚΟΣ ΒΡΕΦΟΝΗΠΙΑΚΟΣ ΣΤΑΘ¬ 
ΜΟΣ ΔΗΜΟΥ ΑΛΙΜΟΥ» οργανώνεται σε επίπεδο ΔΙΕΥ¬ 
ΘΥΝΣΗΣ. 

Η Διεύθυνση αποτελείται από τα εξής ΤΜΗΜΑΤΑ: 

1) Τμήμα Νηπιακού 

2) Τμήμα Βρεφικού 

3) Τμήμα Διοικητικό 

Στο Τμήμα Διοικητικού λειτουργούν: 

1) Γ ραφείο Προέδρου και Διοικητικού Συμβουλίου 

2) Γ ραφείο Διοικητικού - Οικονομικού και Κίνησης 

3) Γ ραφείο μαγειρείου και καθαριότητας 

Στα Τμήματα Νηπιακού και Βρεφικού λειτουργούν: 

1) Γ ραφείο Προϊσταμένου του Τμήματος 

2) Γ ραφείο Παιδαγωγών και βοηθών 

Άρθρο 4. 

Αρμοδιότητες Διεύθυνσης και Τμημάτων - 
Καθήκοντα Προσωπικού 

ΔΙΕΥΘΥΝΣΗ ΝΟΜΙΚΟΥ ΠΡΟΣΩΠΟΥ 

-ΔΙΕΥΘΥΝΤΗΣ 

Ο Διευθυντής προΐσταται, εποπτεύει και ελέγχει τη λει¬ 
τουργία όλων των τμημάτων, Γ ραφείων και Υπηρεσιών 
που υπάγονται στο Νομικό Πρόσωπο Ε' ΔΗΜΟΤΙΚΟΣ 
ΒΡΕΦΟΝΗΠΙΑΚΟΣ ΣΤΑΘΜΟΣ ΑΛΙΜΟΥ και υπό την ενιαία 
διεύθυνση και τον έλεγχο αυτού ασκούνται όλες οι αρμο¬ 
διότητες και τα καθήκοντα των υπηρεσιών, τμημάτων και 
γραφείων. 

Είναι υπεύθυνος για την εύρυθμη λειτουργία του 
Ν.Π.Δ.Δ. καιτηντήρησητου Κανονισμού λειτουργίαςτου. 

Συνεργάζεται με τον Πρόεδρο και προτείνει σ’ αυτόν θέ¬ 
ματα ημερήσιας διάταξης των συνεδριάσεων του Διοικη¬ 
τικού Συμβουλίου του Ν.Π.Δ.Δ. και συμμετέχει σ’ αυτές. 

Ενημερώνει αρμοδίως τον Πρόεδρο για όλα τα θέματα 
που του υποβάλλονται από το προσωπικό. 

Εισηγείται στο Δ.Σ. του Ν.Π.Δ.Δ. κάθε θέμα που αφορά 
τη λειτουργία, το προσωπικό, τους γονείς και την υλικο- 
τεχνική υποδομή του όπως: 

• Τον αριθμό και τις ειδικότητες του προσωπικού που 
είναι αναγκαίο, προκειμένου να διασφαλιστεί η εύρυθμη 
λειτουργία του 

• Το παιδαγωγικό υλικό και τον πάσης φύσεως εξοπλι¬ 
σμό 

• Τις απαραίτητες εργασίες για την επισκευή και συ¬ 
ντήρηση των κτιρίων 

• Την επιμόρφωση του προσωπικού 

Μεριμνά για την εκτέλεση των αποφάσεων του Διοικη¬ 
τικού Συμβουλίου. 

Εποπτεύει, συντονίζει και κατευθύνει το παιδαγωγικό 
έργο των τμημάτων. 

Είναι αρμόδιος και επιμελείται σε συνεργασία με το εκ¬ 
παιδευτικό προσωπικό του Σταθμού για την εφαρμογή 
των σύγχρονων απόψεων της Παιδαγωγικής και της Ψυ¬ 
χολογίας. 

Συγκαλείτο προσωπικό για ενημέρωση - καθοδήγηση & 
προγραμματισμό, με την έναρξη λειτουργίας του Σχολι¬ 
κού Έτους. 

Εγκρίνει και υπογράφει τα αιτήματα των προϊσταμένων 
που αφορούν ανάγκες των τμημάτων τους. 

Είναι υπεύθυνος για την τήρηση του ωραρίου του προ¬ 
σωπικού, προγραμματίζει και εγκρίνει τις άδειες αυτού 
ώστε να μη δημιουργούνται λειτουργικά προβλήματα στα 
Τμήματα. 

Έχει την ευθύνη για την διοργάνωση εορταστικών εκ¬ 
δηλώσεων με την συνεργασία του παιδαγωγικού προσω¬ 
πικού αλλά και όλου του προσωπικού πού χρειάζεται. 

Συμμετέχει στην ειδική επιτροπή επιλογής των εγγρα- 
φόμενων βρεφών και νηπίων που συγκροτεί το Διοικητικό 
Συμβούλιο. 

Συμμετέχει στην ειδική επιτροπή επιλογής νέου κτιρίου 
που τυχόν θα απαιτηθεί για την κάλυψη των κτιριακών 
αναγκώντου σταθμού. 

Συνεργάζεται μετουςΤμηματάρχες για τη σύνταξη του 
Προϋπολογισμού, οι οποίοι εισηγούνται τις ανάγκες των 
Τμημάτων τους & ολοκληρώνει αυτόν σε συνεργασία με 
τον υπεύθυνο προϊστάμενο Διοικητικού. 

Είναι υπεύθυνος για τις συγκεντρώσεις, προσωπικού 
και γονέων τις οποίες οφείλει να συγκαλεί τουλάχιστον 
δύο φορές τον χρόνο. 

Φροντίζει για την υγιεινή κατάσταση των παιδιών και με¬ 
ριμνά για την σωματική ακεραιότητα τους ενημερώνο¬ 
ντας άμεσα τους γονείς και τον Πρόεδρο σε περίπτωση 
ατυχήματος. 

Μεριμνά και ευθύνεται για την σύννομη, ορθή και ταχεία 
διεκπεραίωση των υποθέσεωντων αρμοδιοτήτων του. 

Επιβλέπειτη τήρηση όλωντων απαραίτητων βιβλίων και 
τηρεί τη σφραγίδα του Σταθμού. 

Τηρείτο εμπιστευτικό πρωτόκολλο. 

Συνεργάζεται αρμονικά με όλες τις υπηρεσίες του Δή¬ 
μου. 

Φροντίζει για την συμμετοχή του Ν.Π.Δ.Δ. σε προγράμ¬ 
ματα της Ευρωπαϊκής Ένωσης και γενικότερα Διεθνούς 
ενδιαφέροντος. 

Ελέγχει & προσυπογράφει τα εκδιδόμενα χρηματικά 
εντάλματα σύμφωνα με τις ισχύουσες διατάξεις, τα οποία 
διαβιβάζονται στον Πρόεδρο προς τελική υπογραφή. 


Μεριμνά για τη μελέτη και κατασκευή των έργων συ¬ 
ντήρησης, επισκευών, ανακαίνισης, διαρρυθμίσεων 
κ.λ.π. των ακινήτων στις οποίες στεγάζονται η Κεντρική 
Υπηρεσία και τα Τμήματα και την τήρηση αρχείου διεκπε¬ 
ραίωσης των εργασιών ανά τμήμα. 

Είναι υπεύθυνος για τη λειτουργία της δανειστικής βι¬ 
βλιοθήκης που απευθύνεται στα παιδιά, το προσωπικό & 
τους γονείς. 

-ΤΜΗΜΑ ΔΙΟΙΚΗΤΙΚΟΥ 

ΠΡΟΪΣΤΑΜΕΝΟΣ ΔΙΟΙΚΗΤΙΚΟΥ 

Ο Προϊστάμενος Διοικητικού έχει τις εξής αρμοδιότη¬ 
τες 

Προΐσταται, εποπτεύει και ελέγχει την λειτουργία του 
τμήματος του. 

Φροντίζει για την εύρυθμη λειτουργία του, για την 
εφαρμογή του κανονισμού του Νομικού προσώπου και τη 
πιστή εκτέλεση των αποφάσεων του Δ.Σ. και των εντολών 
του Διευθυντή. 

Είναι υπεύθυνος για την τήρηση του ωραρίου του προ¬ 
σωπικού του τμήματός του, συναινεί στις άδειες αυτού 
ώστε να μην δημιουργούνται λειτουργικά προβλήματα 
στο τμήμα. 

Εισηγείται εγγράφως προς τον Διευθυντή του Ν.Π,Δ.Δ. 
τα θέματα της αρμοδιότητας του καθώς και ότι αφορά 
προμήθειες και άλλες δαπάνες πού απαιτούνται για την 
εύρυθμη λειτουργία του τμήματος στο οποίο προΐσταται. 

Φροντίζει για την εσωτερική τάξη του τμήματος του και 
για κάθε σημειούμενη παράβαση ή ανωμαλία, αναφέρε- 
ται στον Διευθυντή. 

Προΐσταται όλωντων υπαλλήλων του τμήματος, παρα¬ 
κολουθεί και συντονίζει το έργο τους ανάλογα με τις ανά¬ 
γκες πού προκύπτουν κάθε φορά. 

Εισηγείται στην Διεύθυνση τις ανάγκες του τμήματος 
σε προσωπικό 

Συντάσσει και προτείνει το πρόγραμμα των διαδρομών 
των σχολικών Λεωφορείων. 

Παρακολουθεί τις δαπάνες καυσίμωντων οχημάτων και 
του πετρελαίου θέρμανσης. 

Μεριμνά για την συντήρηση και επισκευή των οχημά¬ 
των. 

Μεριμνά και ευθύνεται γιατην σύννομη, ορθή και ταχεία 
διεκπεραίωση των υποθέσεων των αρμοδιοτήτων του. 

Τηρεί και ενημερώνει καθημερινά τα βιβλία: 

Βιβλίο παρουσίας προσωπικού 

Βιβλίο συσσιτούντων νηπίων ή βρεφών. 

Βιβλίο εισαγωγής και εξαγωγής υλικού, τροφίμων, ει¬ 
δών καθαριότητας 

Είναι υπεύθυνος για τις εγγραφές και επανεγγραφές 
των βρεφών και των νηπίων, διατηρεί φάκελο ξεχωριστά 
για κάθε παιδί καθώς επίσης και καρτέλα γιατρού. 

Είναι συνυπεύθυνος από κοινού με όλο το προσωπικό 
για κάθε απώλεια ή αδικαιολόγητη καταστροφή του υλι¬ 
κού του τμήματος. 

Παραδίδει στην μαγείρισσα την αναγκαία ποσότητα 
τροφίμων για την παρασκευή ημερήσιου φαγητού & στο 
προσωπικό καθαριότητας τα είδη πού χρησιμοποιεί. 

Παραγγέλλει τα τρόφιμα και είδη καθαριότητας σύμ¬ 
φωνα με τις ανάγκες του τμήματος & είναι υπόλογος για 
την σωστή παραλαβή και διανομή τους. 

Φροντίζει για την έγκαιρη και σωστή διανομή των προ- 
βλεπομένων γευμάτων σε όλες τις μονάδες και τα τμήμα¬ 
τα του σταθμού. 

Συντάσσει και υπογράφει τα δελτία εισαγωγής και εξα¬ 
γωγής τροφίμων και λοιπού υλικού. 

Διεκπεραιώνει την αλληλογραφία του σταθμού και φρο¬ 
ντίζει για την αρχειοθέτηση των εγγράφων. 

Όταν ο προϊστάμενος απουσιάζει ή κωλύεται, όλα τα 
παραπάνω ασκεί ο νόμιμος αναπληρωτής αυτού. 

ΓΡΑΦΕΙΑ ΤΜΗΜΑΤΟΣ 

1. Γραφείο Προέδρου & Διοικητικού Συμβουλίου 

Έχειτη μέριμνα και επιμέλεια ενημέρωσηςτου Προέδρου 

για την αλληλογραφία του Νομικού Προσώπου, την συγκέ¬ 
ντρωση των στοιχείων που είναι αναγκαία για την άσκηση 
των καθηκόντων του και τη διεξαγωγή της προσωπικής αλ¬ 
ληλογραφίας του με την τήρηση του αρχείου της. 

Προγραμματίζει τις ώρες και ημέρες που ο Πρόεδρος 
μπορεί να δέχεται Επιτροπές, Συλλόγους, Πολίτες κ.λ.π. 

Τηρεί ημερολόγιο των προσωπικών συναντήσεων, επα¬ 
φών και συμμετοχών σε Επιτροπές του Προέδρου, εντός 
και εκτός του Ν.Π.Δ.Δ. και τον ενημερώνει. Προβαίνει δε 
στην αρχειοθέτηση των πρακτικών αυτών των συναντή¬ 
σεων, επαφών και συμμετοχών σε Επιτροπές με ταυτό¬ 
χρονη συστηματική παρακολούθηση της εξέλιξης των 
αντίστοιχων θεμάτων. 

Μεριμνά και επιμελείται για την προπαρασκευή των Συ¬ 
νεδριάσεων του Διοικητικού Συμβουλίου καθώς και την 
κατάρτιση των πρακτικών των συνεδριάσεων, την επικύ¬ 
ρωση και την υπογραφή τους και τηρεί αρχείο Συνεδριά¬ 
σεων σε συνεργασία με τον εισηγητή και τον γραμματέα 
του Δ.Σ. 

Μεριμνά για την σύνταξη των αποφάσεων του Προέ¬ 
δρου και του Δ.Σ. και την διεκπεραίωση τους μέσω του 
Γ ραφείου Διοικητικού - Οικονομικού και Κίνησης. 

Διεκπεραιώνει κάθε υπόθεση που του αναθέτει ο Πρόε¬ 
δρος και η οποία δεν εντάσσεται στην αρμοδιότητα των 
άλλων υπηρεσιώντου Ν.Π.Δ.Δ. 

2. Γ ραφείο Διοικητικού - Οικονομικού & Κίνησης 

α) Διοικητικοί Γραμματείς 

Είναι υπεύθυνοι: 

Για την εφαρμογή της ισχύουσας κάθε φορά νομοθε¬ 
σίας σχετικά με την υπηρεσιακή κατάσταση του πάσης 
φύσεως προσωπικού του Ν.Π.Δ.Δ. 

Γ ια την τήρηση των ατομικών υπηρεσιακών φακέλων 
και ευρετηρίων του προσωπικού του Ν.Π.Δ.Δ. με οποια¬ 
δήποτε σχέση εργασίας, (και των συνταξιούχων) καθώς 
και των δελτίων παρουσίας τους και τη φροντίδα για τη 
συνεχή παρακολούθηση και ενημέρωση τους. 

Γ ια την διεξαγωγή όλωνεκείνωντωνδιαδικασιώνπου εί¬ 
ναι απαραίτητες για τη πρόσληψη τακτικού και εποχικού 
προσωπικού, προαγωγές, απολύσεις, παραιτήσεις, απο¬ 
σπάσεις, μετατάξεις, συντάξεις, χορηγήσεις αδειών, πει¬ 
θαρχικές υποθέσεις. 

Γ ια την παραλαβή από τους προϊσταμένους τμημάτων 
των ημερησίων δελτίων προσέλευσης και αναχώρησης 
του προσωπικού & την ενημέρωση των υπηρεσιακών φα¬ 
κέλων αυτών. 

Για την παραλαβή και αυθημερόν πρωτοκόλληση και 
ευρετηρίαση των πάσης φύσεως εισερχομένων εγγρά¬ 
φων μετά το χαρακτηρισμό τους από τον Διευθυντή. 

Γ ια την έγκαιρη διανομή στη Διεύθυνση τα τμήματα και 
τα γραφεία των εγγράφων προς ενέργεια και την τήρηση 
των πρωτότυπων στο αρχείο. 

Γ ια την διεκπεραίωση κάθε εισερχόμενου ή εξερχόμε- 
νου εγγράφου και την τήρηση των σχετικών βιβλίων πα¬ 
ράδοσης. 


Για την τήρηση του γενικού αρχείου του Ν.Π.Δ.Δ. και 
την εισήγηση για την καταστροφή του θεωρούμενου σαν 
άχρηστου όταν απαιτείται. 

Για κάθε εισφορά και έσοδο του Ν.Π.Δ.Δ. 

Γ ια την έκδοση των βεβαιωτικών σημειωμάτων των οί- 
κοθεν εισπράξεων των υπόχρεων όταν αυτό απαιτείται. 

Για την επιμέλεια εκκαθάρισης και εντολής πληρωμής 
κάθε δαπάνης του Ν.Π.Δ.Δ. 

Γ ια τον έλεγχο και την επιμέλεια συλλογής των προβλε- 
πόμενων από το νόμο δικαιολογητικών κάθε δαπάνης. 

Για τον έλεγχο της διαπίστωσης της ύπαρξης σχετικής 
πίστωσης για την πληρωμή της δαπάνης και για την έγκαι¬ 
ρη ενίσχυση των πιστώσεων. 

Γ ια την αναγνώριση των πιστωτών του Ν.Π.Δ.Δ. με την 
προσυπογραφή των πράξεων εκκαθάρισης αναγνώρισης 
και έκδοση των οικείων χρηματικών ενταλμάτων μέσα 
στις πιστώσεις του προϋπολογισμού. 

Γ ια την καταχώρηση των ενταλμάτων στα οικεία βιβλία 
και την αποστολή τους στην ταμειακή υπηρεσία για εξό¬ 
φληση. 

Για την σύνταξη μισθοδοτικών καταστάσεων όλου του 
προσωπικού. 

Γ ια την τακτική και έγκαιρη πληρωμή των πάσης φύσε¬ 
ως αποδοχών όλων των μισθωτών του Ν.Π.Δ.Δ. 

Γ ια την διεκπεραίωση κάθε υπόθεσης που έχει σχέση με 
την καταβολή όπωςπροβλέπεταιαπότο Νόμο τυχόν απο¬ 
ζημιώσεων. 

Γ ια την επιμέλεια για την παρακράτηση και απόδοση 
των προστίμων που επιβάλλονται στο προσωπικό, για κά¬ 
θε θέμα που αφορά αυτό. 

Γιατην σύνταξη σχεδίου προϋπολογισμού σε συνεργα¬ 
σία με τον Διευθυντή & τους Προϊσταμένους των Τμημά¬ 
των, προκειμένου να διαβιβαστεί για έγκριση στο Δ.Σ. 

Γ ια την εκτέλεση κάθε εργασίας που αφορά θέματα 
προϋπολογισμού, για την πορεία εκτέλεσης & για την 
αναμόρφωση αυτού, όταν παρίσταται ανάγκη. 

Για την επιμέλεια της σύνταξης αιτιολογημένης έκθε¬ 
σης επί του απολογισμού εσόδων και εξόδων του 
Ν.Π.Δ.Δ. 

Γ ιατην νομιμότητα & πληρότητα των εγγράφων που εκ¬ 
δίδουν, πριν την διαβίβαση τους στον Διευθυντή ή τον 
Πρόεδρο του Ν.Π.Δ.Δ. για την τελική υπογραφή τους. 

Επίσης: 

Υποβάλλουν έγκαιρα αντίγραφα των λαμβανομένων 
αποφάσεων στις αρμόδιες υπηρεσίες προς έγκριση όπου 
απαιτείται και κατόπιν τις διαβιβάζουν προς υλοποίηση. 

Τηρούν ευρετήριο αποφάσεων του Δ.Σ. και εγκριτικών 
ή μη αποφάσεων της Διοικητικής Αρχής. 

Παρακολουθούν τις αποφάσεις των οργάνων που 
ασκούν Πειθαρχικό Έλεγχο και ενημερώνουν αντίστοιχα 
τους υπηρεσιακούς φακέλους των εργαζομένων του 
Ν.Π.Δ.Δ. 

Συντάσσουν κατά νόμο τους πίνακες αρχαιότητας των 
υπαλλήλων του Ν.Π.Δ.Δ. 

Συντάσσουν τα παραστατικά στοιχεία πληρωμής του 
υπηρετούντος προσωπικού και κοινοποιούν τις μεταβο¬ 
λές εγκαίρως στη Διεύθυνση. 

Ενημερώνονται καθημερινά από τους Προϊσταμένους 
των Τμημάτων για τον αριθμό των φιλοξενούμενων βρε¬ 
φών ή νηπίων συντάσσοντας στατιστικούς πίνακες της 
δυναμικότητας αυτών. 

Τηρούν αρχείο σχετικά με τα φιλοξενούμενα βρέφη ή 
νήπια σε συνεργασία με τους ΠροϊσταμένουςτωνΤμημά- 
των. 




1784 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Μεριμνούνγιατη συγκέντρωση στοιχείων που αφορούν 
τις ανάγκες σε εφόδια, υλικά και εξοπλισμό γενικά των 
Τμημάτων και του Ν.Π.Δ.Δ. 

Μεριμνούν για την διενέργεια κάθε πράξης σχετικής με 
την προμήθεια όλων των ειδών για τις ανάγκες του 
Ν.Π.Δ.Δ. 

Μεριμνούν για την τοιχοκόλληση - κοινοποίηση των δια¬ 
κηρύξεων των δημοπρασιών των εγγράφων και των πι¬ 
στοποιητικών διαφόρων αρχών. 

Επιμελούνται για την έγκαιρη και καλή εκτέλεση των 
συμβάσεων που καταρτίζονται για τις προμήθειες διαφό¬ 
ρων ειδών υλικών και εφοδίων για τις ανάγκες του 
Ν.Π.Δ.Δ. 

Παραλαμβάνουν από την αρμόδια επιτροπή κάθε προ¬ 
μήθεια και ευθύνονται για την παράδοση αυτής στα αρ¬ 
μόδια Τμήματα ανάλογα με τις ανάγκες τους, δυνάμει 
αποδεικτικών της παραλαβής των υπευθύνων. 

Τηρούν φακέλους για κάθε προμήθεια. 

Τηρούντο απαιτούμενα βιβλία και καταχωρούν σ’ αυτά 
κάθε εισερχόμενο και εξερχόμενο υλικό ώστε ο έλεγχος 
να είναι εύλογος και η διαχείριση των υλικών να παρου¬ 
σιάζει οικονομική διαφάνεια. 

Μεριμνούν για την εκποίηση, ή καταστροφή του άχρη¬ 
στου υλικού όλων των τμημάτων & των γραφείων του 
Ν.Π.Δ.Δ., σύμφωνα με τις κείμενες διατάξεις, σε συνερ¬ 
γασία με τους Προϊσταμένους αυτών και την επιτροπή κα¬ 
ταστροφής υλικού. 

Μεριμνούν για την αρίθμηση, σφράγιση και διάθεση 
των διαχειριστικών βιβλίων σε όλες τις υπηρεσίες του 
Ν.Π.Δ.Δ. 

Συντάσσουν τις απαραίτητες προδιαγραφές και υπο¬ 
χρεώσεις για τις προκηρύξεις διαγωνισμών μίσθωσης 
ακινήτων. 

Επιμελούνται για την διενέργεια των διαγωνισμών μί¬ 
σθωσης ακινήτων ή κινητών πραγμάτων που αφορούν 
στην εγκατάσταση και λειτουργία όλων των Υπηρεσιών 
και Τμημάτων του Ν.Π.Δ.Δ. 

Τηρούν αρχεία εγγραφών, σχεδίων συμβολαίων και 
συμβάσεων μίσθωσης των ακινήτων των Τμημάτων, πα¬ 
ρακολουθούν και φροντίζουν για την έναρξη της διαδικα¬ 
σίας ανανέωσης των συμβάσεων ή εξεύρεσης νέων ακι¬ 
νήτων. 

Προβαίνουν στον υπολογισμό των τροφείων και επιμε¬ 
λούνται της είσπραξής των. 

Εκτελούν κάθε σχετική εργασία που τους ανατίθεται 
από τον Διευθυντή. 

Ένας υπάλληλος του γραφείου ορίζεται από τον Δ/ντή 
επιπλέον να: 

• Είναι υπεύθυνος για την διαχείριση της Παγίας Προ¬ 
καταβολής & την εξόφληση κάθε μικροδαπάνηςπου μπο¬ 
ρεί να πληρωθεί από αυτή, συγκεντρώνει δε τα απαιτού- 
μενα δικαιολογητικά των δαπανών αυτών και προβαίνει 
στις απαιτούμενες ενέργειες για την αναπλήρωση της. 

• Ασκεί καθήκοντα γραμματέα στις συνεδριάσεις του 
Διοικητικού Συμβουλίου. 

β) ΟΔΗΓΟΙ 

Επιλαμβάνονται της ασφαλούς μεταφοράς των Βρε¬ 
φών και νηπίων προς και από τον Βρεφονηπιακό Σταθμό 
και οφείλουν να τηρούν σχολαστικά τον Κ.Ο.Κ. (Κώδικα 
Οδικής Κυκλοφορίας), και τους όρους ασφαλούς μετα¬ 
φοράς αυτών. 

Είναι υπεύθυνοι για την καλή συντήρηση του Σχολικού 
λεωφορείου και εισηγούνται εγγράφως προς τον Διευθυ¬ 


ντή την επισκευή οποιοσδήποτε μηχανικής βλάβης που 
θα διαπιστώσει σ’ αυτό. 

Είναι υπεύθυνοι για τη σωστή συντήρηση των πυροσβε¬ 
στικών μέσων των οχημάτων. 

Σε περίπτωση βλάβης ή ατυχήματος ειδοποιούν το 
Δ/ντή και όλα τα αρμόδια όργανα ενώ παράλληλα λαμβά¬ 
νουν κάθε αναγκαίο μέτρο για την ασφάλεια των παιδιών. 
Είναι υπεύθυνοι για την καθαριότητα του αυτοκινήτου. 
Εκτελούν εξωτερικές εργασίες του Ν.Π.Δ.Δ., με εντολή 
του Διευθυντή, στο μεσοδιάστημα των μεταφορών των 
παιδιών, 
γ) ΣΥΝΟΔΟΙ 

Παραλαμβάνουν από τους γονείς και παραδίδουν σ’ αυ¬ 
τούς, όσα παιδιά μεταφέρονται με το Σχολικό λεωφορείο. 

Συνοδεύουν αυτά φροντίζοντας για την ασφαλή μετα¬ 
φορά τους, προς και από το Βρεφονηπιακό Σταθμό. 

Σε περίπτωση βλάβης ή ατυχήματος ειδοποιούν το 
Δ/ντή και όλα τα αρμόδια όργανα ενώ παράλληλα λαμβά¬ 
νουν κάθε αναγκαίο μέτρο για την ασφάλεια των παιδιών. 

Εκτελούν κάθε άλλη βοηθητική εργασία, με υπόδειξη 
του Διευθυντή στο μεσοδιάστημα των μεταφορών των 
παιδιών. 

3. ΓΡΑΦΕΙΟ ΜΑΓΕΙΡΕΙΟΥ & ΚΑΘΑΡΙΟΤΗΤΑΣ 
α) ΜΑΓΕΙΡΕΣ 

Είναι υπεύθυνοι για το μαγειρείο και την επιμελημένη 
και έγκαιρη παρασκευή του φαγητού σύμφωνα με το δι¬ 
αιτολόγιο του Ν.Π.Δ.Δ., που εφαρμόζεται κάθε φορά. 

Επιμελούνται ιδιαιτέρως για την τήρηση όλων των όρων 
υγιεινής στους χώρους παρασκευής του φαγητού ειση- 
γούμενοι κάθε σχετικό μέτρο. 

Παραλαμβάνουν καθημερινά από τον Διευθυντή βάσει 
δελτίων εξαγωγής την αναγκαία ποσότητα υλικών για το 
ημερήσιο φαγητό με βάση το διαιτολόγιο και ποσοτολό- 
γιο και υπογράφουν αυτά. 

Φροντίζουν για το σερβίρισμα των γευμάτων. 

Τακτοποιούν τα μαγειρικά σκεύη και είδη εστιάσεως και 
φροντίζουν για την καλή συντήρηση τους και λειτουργία 
τους. Επίσης φροντίζουν για την καθαριότητα αυτών κα¬ 
θώς και του χώρου του μαγειρείου και της αποθήκης τρο¬ 
φίμων. 

Είναι συνυπεύθυνοι από κοινού με όλο το προσωπικό 
για κάθε απώλεια ή αδικαιολόγητη καταστροφή του υλι¬ 
κού του Τμήματος. 

Σε περίπτωση απουσίας τους αναπληρώνονται από τον 
βοηθό μαγείρου 
β) ΒΟΗΘΟΙ ΜΑΓΕΙΡΩΝ 

Φροντίζουν για τη μεταφορά και διανομή του φαγητού 
στα παιδιά καθώς και τη συγκέντρωση των ειδών εστία¬ 
σης μετά το τέλος του φαγητού και τη μεταφορά τους 
στην κουζίνα. 

Βοηθούν τον μάγειρα στην προετοιμασία του φαγητού, 
στον καθαρισμό των σκευών εστίασης και στα λοιπά κα¬ 
θήκοντα του. 

Είναι συνυπεύθυνοι από κοινού με όλο το προσωπικό 
για κάθε απώλεια ή αδικαιολόγητη καταστροφή του υλι¬ 
κού του Βρεφονηπιακού Σταθμού. 

Ο αρχαιότερος από αυτούς, αντικαθιστά τον μάγειρα 
σε περίπτωση απουσίας του. 
γ) ΠΡΟΣΩΠΙΚΟ ΚΑΘΑΡΙΟΤΗΤΑΣ 
Εκτελούν τις εργασίες καθαριότητας όλων των εσωτε¬ 
ρικών και εξωτερικών χώρων του κτιρίου, εκτός εκείνων 
του μαγειρείου και της αποθήκης τροφίμων. 

Παραλαμβάνουν από τον Διευθυντή, με δελτίο εξαγω¬ 
γής το οποίο και υπογράφουν, τα υλικά καθαριότητας 
που χρησιμοποιούν. 

Είναι αποκλειστικά υπόλογοι για το γενικό ιματισμό του 
Σταθμού και οφείλουν να μεριμνούν για την καλή συντή¬ 
ρηση, καθαριότητα και φύλαξη αυτού στον κατάλληλο 
χώρο αποθήκευσης του. 

Φροντίζουν για το στρώσιμο των κρεβατιών. 

Είναι συνυπεύθυνοι για τη διανομή του φαγητού καιπα- 
ρευρίσκονται στο χώρο της τραπεζαρίας καθ’ όλη τη 
διάρκεια του γεύματος συγκεντρώνοντας τα είδη εστιά- 
σεως τα οποία μεταφέρουν στην κουζίνα, μαζί με το βοη¬ 
θό μαγείρου. 

Είναι συνυπεύθυνοι από κοινού με όλο το προσωπικό 
για κάθε απώλεια ή αδικαιολόγητη καταστροφή του υλι¬ 
κού του Τ μήματος τους. 

- ΤΜΗΜΑΤΑ ΒΡΕΦΙΚΟΥ ΚΑΙ ΝΗΠΙΑΚΟΥ ΣΤΑΘΜΟΥ 

Α) ΠΡΟ ΣΤΑΜΕΝΟΙ ΤΜΗΜΑΤΩΝ ΒΡΕΦΙΚΟΥ & ΝΗΠΙΑ- 
ΚΟΥ ΣΤΑΘΜΟΥ 

Ο Προϊστάμενος του κάθε τμήματος έχει τις εξής αρμο¬ 
διότητες: 

Προΐσταται, εποπτεύει και ελέγχει τη λειτουργία του 
τμήματος του. 

Φροντίζει για την εύρυθμη λειτουργία του, για την 
εφαρμογή του κανονισμού του Νομικού Προσώπου και 
την πιστή εκτέλεση των αποφάσεωντου Δ.Σ. καιτων εντο¬ 
λών του Διευθυντή. 

Φροντίζει για την υγιεινή κατάσταση των παιδιών και με¬ 
ριμνά για την σωματική ακεραιότητα τους ενημερώνο¬ 
ντας τον Διευθυντή σε περίπτωση ατυχήματος. 

Είναι υπεύθυνος για την παροχή σωστής προσχολικής 
αγωγής στα φιλοξενούμενα βρέφη & νήπια σε συνεργα¬ 
σία με το παιδαγωγικό προσωπικό. 

Είναι υπεύθυνος για την τήρηση του ενιαίου εκπαιδευ¬ 
τικού προγράμματος που καταρτίζεται σε συνεργασία με 
τον Διευθυντή του Ν.Π.Δ.Δ. και το Εκπαιδευτικό προσω¬ 
πικό. 

Είναι υπεύθυνος για την τήρηση του ωραρίου του προ¬ 
σωπικού, συναινεί στις άδειες αυτού ώστε να μην δημι- 
ουργούνται λειτουργικά προβλήματα στο τμήμα. 

Εισηγείται εγγράφως προς τον Διευθυντή του Ν.Π.Δ.Δ. 
τα θέματα της αρμοδιότητας του καθώς και ότι αφορά 
προμήθειες και άλλες δαπάνες που απαιτούνται για την 
εύρυθμη λειτουργία του Τ μήματος στο οποίο προΐσταται. 

Φροντίζει για την εσωτερική τάξη του Τμήματος του και 
για κάθε σημειούμενη παράβαση ή ανωμαλία, αναφέρε- 
ται στο Διευθυντή. 

Προΐσταται όλων των υπαλλήλων του Τμήματος, παρα¬ 
κολουθεί και συντονίζει το έργο τους ανάλογα με τις ανά¬ 
γκες που προκύπτουν κάθε φορά. 

Εισηγείται στη Διεύθυνση, τις ανάγκες του Τμήματος σε 
προσωπικό και μεριμνά για την αναπλήρωση του παιδα¬ 
γωγικού και βοηθητικού προσωπικού σε περίπτωση 
απουσίας του. 

Εισηγείται στη Διεύθυνση, την ανάγκη επιμόρφωσης 
του προσωπικού και υποβάλλει σ’ αυτήν τα πορίσματα ει¬ 
δικών προγραμμάτων που τυχόν εφαρμόσθηκαν στο Τμή- 
μα. 

Προτείνει αιτιολογημένα στη Δ/νση τις διαγραφές των 
βρεφών ή νηπίων. 

Επιμελείται και κατευθύνει το εκπαιδευτικό προσωπικό 
ως προς την τήρηση της σωματικής καθαριότητας των 
βρεφών ή νηπίων. 


Μεριμνά και ευθύνεται για τη σύννομη, ορθή και ταχεία 
διεκπεραίωση των υποθέσεων των αρμοδιοτήτων του. 

Τηρεί και ενημερώνει καθημερινά τα βιβλία: 

• Βιβλίο παρουσίας προσωπικού 

• Βιβλίο συσσιτούντων νηπίων ή βρεφών. 

• Βιβλίο διδαχθείσας ύλης 

Ενημερώνει καθημερινά το γραφείο Διοικητικού -Οικο¬ 
νομικού για τις ημερήσιες απουσίες προσωπικού, νηπίων 
και βρεφών. 

Όταν ο Προϊστάμενος απουσιάζει ή κωλύεται, όλα τα 
παραπάνω ασκεί ο νόμιμος αναπληρωτής αυτού. 

Είναι συνυπεύθυνος από κοινού με όλο το προσωπικό 
για κάθε απώλεια ή αδικαιολόγητη καταστροφή του υλι¬ 
κού του Τμήματος. 

Β) ΠΑΙΔΑΓΩΓΟΙ 

Αναλαμβάνουν διαδοχικά τα τμήματα - τάξεις του Βρε¬ 
φικού ή του Νηπιακού Σταθμού σύμφωνα με το 
Ν. 1431 /1984 και είναι υπεύθυνοι της Τάξης. 

Ασκούν παιδαγωγικό - εκπαιδευτικό έργο καθ’ όλη τη 
διάρκεια της σχολικής περιόδου και του ωραρίου τους 
εντάσσοντας τους σκοπούς της αγωγής σ’ όλες τις δρα¬ 
στηριότητες των παιδιών. 

Φροντίζουν για την υγιεινή κατάσταση των παιδιών και 
μεριμνούν για την σωματική ακεραιότητα τους ενημερώ¬ 
νοντας τον Προϊστάμενο, σε περίπτωση ατυχήματος. 

Οργανώνουν για τα νήπια (συμμετέχουν με αυτά και συ¬ 
ντονίζουν) παιδαγωγικά προγράμματα, κύκλους παιδα¬ 
γωγικών δραστηριοτήτων, παιδαγωγικά εργαστήρια και 
άλλες παιδαγωγικές δραστηριότητες και εκδηλώσεις 
σύμφωνα μετά επιστημονικά δεδομένα. 

Προετοιμάζουν ψυχοσωματικά τα παιδιά για την ένταξη 
τους στο Δημοτικό σχολείο σύμφωνα με τις σύγχρονες 
απόψεις διδασκαλίας. 

Σέβονται απαρέγκλιτα το αναπτυξιακό στάδιο των παι¬ 
διών της τάξης τους (εξελικτικάχαρακτηριστικά), τις ανά¬ 
γκες των παιδιών που προκύπτουν από αυτό και τους ατο¬ 
μικούς ρυθμούς του κάθε παιδιού, την ιδιαίτερη ψυχο¬ 
σύνθεση του και τα χαρακτηριστικά της προσωπικότητας 
του. 

Προωθούν την ολόπλευρη ψυχοσωματική και ψυχοκι¬ 
νητική εξέλιξη και υγεία των παιδιών καθώς και την ομαλή 
κοινωνικοποίηση τους. 

Είναι αρμόδιοι για την χωροοργάνωση του τμήματος 
τους με βάση τα επιστημονικά δεδομένα, έτσι ώστε να κα¬ 
λύπτονται οι ανάγκες των παιδιών και να εξασφαλίζεται η 
ασφάλεια και η υγιεινή τους. 

Φροντίζουν για την ύπαρξη του αναγκαίου παιδαγωγι¬ 
κού εξοπλισμού & υλικού και είναι υπεύθυνοι για τη συ¬ 
ντήρηση του και την απώλεια ή αδικαιολόγητη καταστρο¬ 
φή του. 

Είναι υπεύθυνοι για τη διοργάνωση παιδαγωγικών, πο¬ 
λιτιστικών και ψυχαγωγικών εκδηλώσεων προς όφελος 
των παιδιών σε συνεργασία μετονΤμηματάρχη σύμφωνα 
με τις οδηγίες του Διευθυντή. 

Ενημερώνουν τους γονείς σε τακτά χρονικά διαστήμα¬ 
τα για τη γενική - σφαιρική εξέλιξη του παιδιού τους και 
για την εν γένει ψυχοσωματική και νοητική εξέλιξη του, 
ύστερα από συνεννόηση με τον Προϊστάμενο του Τμήμα¬ 
τος και το Διευθυντή. 

Συμμετέχουν στις συγκεντρώσεις γονέων, τους ενθαρ¬ 
ρύνουν να συμμετέχουν σε κοινές δραστηριότητες & δια¬ 
τηρούν αρμονική σχέση με αυτούς. 

Προετοιμάζουν τα παιδιά για το πρωινό και μεσημερια¬ 
νό τους γεύμα και τα ενθαρρύνουν να αυτοεξυπηρετού- 
νται. 

Παρακολουθούν τη διανομή φαγητού στα παιδιά, που 
πραγματοποιείται από το βοηθητικό προσωπικό μαγει¬ 
ρείου και το προσωπικό καθαριότητας. 

Βοηθούν τα παιδιά για την ικανοποίηση των ατομικών 
και σωματικών αναγκών τους μεριμνώντας για την ατομι¬ 
κή τους καθαριότητα. 

Επιβλέπουν την καθαριότητα και υγιεινή των χώρων 
στην αίθουσα, στην τουαλέτα των παιδιών, στην αλλαγή 
των βρεφών, στην τραπεζαρία και στη παιδική χαρά ή την 
αυλή του κτιρίου και κατευθύνουν ανάλογα το βοηθητικό 
προσωπικό. 

Επιλαμβάνονται για την ανάπαυση των παιδιών. 

Είναι υπεύθυνοι για την υποδοχή και παράδοση των παι¬ 
διών. 

Ενημερώνουν τον Προϊστάμενο του Τμήματος και τον 
Παιδίατρο για οποιοδήποτε ύποπτο πρόβλημα υγείας, εί¬ 
τε ψυχικής, είτε σωματικής διαπιστώσουν στα παιδιά. 

Καταχωρούν και υπογράφουν καθημερινά τη διδαχθεί- 
σα ύλη στο σχετικό βιβλίο που τηρείται. 

Είναι συνυπεύθυνοι από κοινού με όλο το προσωπικό 
για κάθε απώλεια ή αδικαιολόγητη καταστροφή του υλι¬ 
κού του Τμήματος. 

Ο Διευθυντής ορίζει τον αναπληρωτή προϊστάμενο που 
αναπληρώνει αυτόν σε περίπτωση απουσίας αυτού. 

Γ) ΒΟΗΘΟΙ ΠΑΙΔΑΓΩΓΩΝ 

Βοηθούντο προσωπικό της προηγούμενης ειδικότητας 
σε όλα τα καθήκοντα του. 

Συνοδεύουν τα νήπια και βρέφη με το σχολικό λεωφο¬ 
ρείο σε περίπτωση απουσίας Συνοδού, κατόπιν εντολής 
του Προϊστάμενου του Τμήματος ή του Διευθυντή. 

Είναι συνυπεύθυνοι από κοινού με όλο το προσωπικό 
για κάθε απώλεια ή αδικαιολόγητη καταστροφή του υλι¬ 
κού του Τμήματος. 

Άρθρο 5. 

Οργανική Σύνθεση Προσωπικού 

Οι θέσεις προσωπικού ορίζονται ως εξής: 

Α' ΜΟΝΙΜΟ ΠΡΟΣΩΠΙΚΟ 

1) ΚΛΑΔΟΣ ΠΕ ΝΗΠΙΑΓΩΓΩΝ 
θέσεις -3- τρεις 

2) ΚΛΑΔΟΣ ΤΕ9 ΒΡΕΦΟΝΗΠΙΟΚΟΜΙΑΣ 
θέσεις: -10- ΔΕΚΑ 

Βαθμός Δ' - Α' 

3) ΚΛΑΔΟΣΔΕ8 ΒΟΗΘΩΝ ΒΡΕΦΟΚΟΜΩΝ - ΠΑΙΔΟΚΟ¬ 
ΜΩΝ 

Θέσεις: -10- ΔΕΚΑ 
Βαθμός Δ' - Α' 

4) ΚΛΑΔΟΣ ΔΕΙ ΔΙΟΙΚΗΤΙΚΩΝ ΓΡΑΜΜΑΤΕΩΝ 
Θέσεις: -2- ΔΥΟ 

Βαθμός Δ' - Α' 

5) ΚΛΑΔΟΣ ΔΕ32 ΜΑΓΕΙΡΩΝ 
Θέσεις: -2- ΔΥΟ 

Βαθμός Δ' - Α' 

6) ΚΛΑΔΟΣ ΥΕ14 ΒΟΗΘΗΤΙΚΟΥ ΠΡΟΣΩΠΙΚΟΥ (ΒΟΗ¬ 
ΘΟΣ ΜΑΓΕΙΡΟΥ) 

θέσεις: -3-ΤΡΕΙΣ 
Βαθμός Ε' - Β' 

7) ΚΛΑΔΟΣ ΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Θέσεις: -7- ΕΠΤΑ 

Βαθμός Ε' - Β' 


8) ΚΛΑΔΟΣ ΔΕ29 ΟΔΗΓΟΙ 
ΘΕΣΕΙΣ -2- ΔΥΟ 

9) ΚΛΑΔΟΣ ΣΥΝΟΔΩΝ 
ΘΕΣΕΙΣ -2- ΔΥΟ 

10) ΚΛΑΔΟΣ ΥΕ16 ΠΡΟΣΩΠΙΚΟΥ ΓΕΝΙΚΩΝ ΚΑΘΗΚΟ¬ 
ΝΤΩΝ 

ΘΕΣΗ-1-ΜΙΑ 

Για το διάστημα που υπηρετούν στο Ν.Π.Δ.Δ. οι υπάλ¬ 
ληλοι των προσωποπαγών θέσεων, η πρόσληψη νόμιμου 
προσωπικού θα αφορά μόνο τις υπόλοιπες κενές θέσεις 
ανά ειδικότητα και κλάδο νόμιμου προσωπικού. 

Β'ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
ΜΟΝΙΜΟ ΠΡΟΣΩΠΙΚΟ 

Οι ήδη υπηρετούντες μόνιμοι υπάλληλοι του πρώην 
Κρατικού Παιδικού Σταθμού του Ι.Β.Σ.Α. Καλαμακίου που 
μετατάχθηκαν αυτοδίκαια σύμφωνα με το Ν2503/1997 
άρθρο 9, εντάσσονται σε θέσεις συνιστώμενες προσωπο¬ 
παγείς, διατηρούντο δικαιώματα που είχαν πριν τη μετά¬ 
ταξή τους και εξακολουθούν να κατέχουν την θέση και την 
ιδιότητα πού έχουν μετά την μετάταξή τους, καθώς επί¬ 
σης και να ασκούν τα ήδη ανατεθειμένα, μετά την μετά¬ 
ταξή τους, σ’ αυτούς καθήκοντα ως ακολούθως: 

1. ΔΙΕΥΘΥΝΤΗΣ-ΤΕ ΒΡΕΦΟΚΟΜΩΝ 
Θέσεις: Μία (1) 

2. ΤΕ ΝΗΠΙΑΓΩΓΩΝ 
Θέσεις: Μία (1) 

3. ΤΕ ΒΡΕΦΟΝΗΠΙΟΚΟΜΙΑΣ 
Θέσεις: Μία (1) 

4. ΤΕ ΒΡΕΦΟΚΟΜΩΝ 
Θέσεις: Τρεις (3) 

5. ΔΕ ΒΟΗΘΩΝ ΝΗΠΙΟΒΡΕΦΟΚΟΜΩΝ 
Θέσεις: Τρεις (3) 

6. ΔΕ ΟΔΗΓΩΝ 
Θέσεις: Δύο (2) 

7. ΔΕ ΣΥΝΟΔΩΝ 
Θέσεις: Δύο (2) 

8. ΥΕ ΒΟΗΘΗΤΙΚΟΥ ΠΡΟΣΩΠΙΚΟΥ ΚΑΘΑΡΙΟΤΗΤΑΣ - 
ΒΟΗΘ.ΕΡΓΑΣΙΩΝ 

Θέσεις: Μία (1) 

Όλες οι ανωτέρω προσωποπαγείς θέσεις καταργού- 
νται με την κατά οποιοδήποτε τρόπο αποχώρηση από την 
υπηρεσία των υπαλλήλων που τις κατέχουν. 

Γ ΕΠΟΧΙΑΚΟ ΠΡΟΣΩΠΙΚΟ 

Το Ν.Π.Δ.Δ. δύναται να προσλαμβάνει κατά έτος μέχρι - 
12 - υπαλλήλους διαφορετικών ειδικοτήτων με σχέση ερ¬ 
γασίας Ιδιωτικού Δικαίου ορισμένου χρόνου για την κά¬ 
λυψη εποχιακών αναγκών (άρθρο 18 παρ.2 του 
Ν.2503/1997) 

1. ΚΛΑΔΟΣ ΤΕ9 ΒΡΕΦΟΝΗΠΙΟΚΟΜΙΑΣ 
Θέσεις: ΕΞΙ -6- 

2. ΚΛΑΔΟΣ ΔΕ8 ΒΟΗΘΩΝ ΒΡΕΦΟΚΟΜΩΝ - ΠΑΙΔΟΚΟ¬ 
ΜΩΝ 

Θέσεις: ΕΞΙ -6- 

3. ΚΛΑΔΟΣ ΔΕΙ ΔΙΟΙΚΗΤΙΚΩΝ ΓΡΑΜΜΑΤΕΩΝ 
Θέσεις: ΜΙΑ-1- 

4. ΚΛΑΔΟΣ ΔΕ32 ΜΑΓΕΙΡΩΝ 
Θέσεις: ΜΙΑ-1- 

5. ΚΛΑΔΟΣ ΥΕ14 ΒΟΗΘΗΤΙΚΟΥ ΠΡΟΣΩΠΙΚΟΥ (ΒΟΗ¬ 
ΘΟΣ ΜΑΓΕΙΡΟΥ) 

Θέσεις: ΤΡΕΙΣ-3- 

6. ΚΛΑΔΟΣ ΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Θέσεις: ΤΡΕΙΣ-3- 

Δ' ΕΞΩΤΕΡΙΚΟΙ ΣΥΝΕΡΓΑΤΕΣ 

Το Ν.Π.Δ.Δ. δύναται να απασχολεί ως εξωτερικούς συ¬ 
νεργάτες με σύμβαση έργου για την καλύτερη επίτευξη 
των σκοπών του, Παιδίατρο, ψυχολόγο, εργοθεραπευτή, 
δάσκαλο μουσικοκινητικής αγωγής και θεατρικού παιχνι¬ 
διού, δάσκαλο ξένων γλωσσών. 

Άρθρο 6. 

Αναλογία Βρεφονηπιοκόμων - παιδιών 

Ο Διευθυντής και ο Τμηματάρχης Διοικητικού δεν ανα¬ 
λαμβάνει τάξη. 

Η αναλογία Βρεφονηπιοκόμων - παιδιών, εφόσοντηρεί- 
ται η ισχύουσα νομοθεσία με την οποία προβλέπεται η 
σχέση αριθμού παιδιών/ καθαρού εμβαδού αίθουσας/ συ¬ 
νολικού εμβαδού κτιρίου, έχει ως εξής: 

Τμήμα Βρεφικού Σταθμού, δυναμικότητας -44- βρεφών 

• Μία Βρεφοκόμος ή μία Βρεφονηπιοκόμος & μία βοη¬ 
θός για 6-8 βρέφη ηλικίας 8 μηνών έως 11/2 ετών. 

• Μία Βρεφοκόμος ή μία βρεφονηπιοκόμος & μία βοη¬ 
θός για 12-14 βρέφη ηλικίας 1 1 /2 ετών έως 2 1 /2 ετών. 

Τμήμα Νηπιακού Σταθμού, δυναμικότητας-170-νηπίων 

• Μία Νηπιαγωγός ή μία Βρεφονηπιοκόμος & μία βοη¬ 
θός για 16-18 μικρά νήπια ηλικίας από 2 1/2 έως 3 1/2 
ετών. 

• Μία Νηπιαγωγός ή μία βρεφονηπιοκόμος & μία βοη¬ 
θός για 22-24 προνήπια ηλικίας από 3 1/2 ετών έως 4 1/2 
ετών. 

• Μία Νηπιαγωγός ή μία Βρεφονηπιοκόμος & μία βοη¬ 
θός για 26-28 νήπια ηλικίας από 4 1/4 ετών έως την εγ¬ 
γραφή τους στο δημοτικό σχολείο. 

Άρθρο 7 

Προϊστάμενοι Υπηρεσιακών Μονάδων 

Κατά το διάστημα το οποίο θα υπηρετούν υπάλληλοι 
των προσωποπαγών θέσεων, ο Διευθυντής του Ν.Π.Δ.Δ. 
Δημοτικός Βρεφονηπιακός Σταθμός Δήμου Αλίμου θα 
επιλέγεται μεταξύ των υπαλλήλων των κλάδων ΤΕ Βρε¬ 
φοκομίας ή ΤΕ Νηπιοβρεφοκομίας ή ΤΕ Νηπιαγωγών με 
βαθμό Α' και ελλείψει αυτού Βαθμό Β'. 

Κατά το διάστημα το οποίο θα υπηρετούν υπάλληλοι 
των προσωποπαγών θέσεων οι προϊστάμενοι των τμημά¬ 
των του Ν.Π.Δ.Δ. Δημοτικός Βρεφονηπιακός Σταθμός 
Αλίμου θα κρίνονται από τους υπαλλήλους 

των κλάδων ΠΕ Νηπιαγωγών, ΤΕ Βρεφοκομίας ή ΤΕ 
Βρεφονηπιοκομίας ή ΤΕ Νηπιαγωγών με βαθμό Α' και ελ¬ 
λείψει αυτού με βαθμό Β'. 

Μετά την κατάργηση των προσωποπαγών θέσεων οι 
προϊστάμενοι της Διεύθυνσης καθώς και των τμημάτων 
Διοικητικού και Νηπιακού του Ν.Π.Δ.Δ. Δημοτικός Βρε¬ 
φονηπιακός Σταθμός Δήμου Αλίμου θα κρίνονται από 
τους υπαλλήλους ΠΕ Νηπιαγωγών, ΤΕ Νηπιαγωγών ή ΤΕ 
Νηπιοβρεφοκόμων ή ΤΕ Βρεφοκόμων με βαθμό Α' και ελ¬ 
λείψει αυτού με βαθμό Β'. Για το Βρεφικό τμήμα ο προϊ¬ 


στάμενος θα κρίνεται από τους υπαλλήλους ΤΕ Βρεφο¬ 
κόμων ή ΤΕ Νηπιοβρεφοκομίας με βαθμό Α' και ελλείψει 
αυτού με βαθμό Β'. 

Άρθρο 8. 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές διατάξεις. 

Άρθρο 9. 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά κλάδο καλύπτουν όλους 
τους εργαζόμενους στο Ν.Π.Δ.Δ. ανεξαρτήτως σχέσεως 
εργασίας καθώς και ορισμένο επιπλέον αριθμό θέσεων 
για την κάλυψη των υφιστάμενων και μελλοντικών ανα¬ 
γκών των υπηρεσιών του Ν.Π.Δ.Δ. 

Η κατανομή του προσωπικού στη Διεύθυνση & τα Τμή¬ 
ματα γίνεται πάντοτε με απόφαση του Δ.Σ. ύστερα από 
πρόταση του Δ/ντή του Ν.Π.Δ.Δ., ανάλογα μετις ανάγκες 
των υπηρεσιών, τα προσόντα των υπαλλήλων, την πείρα 
και τις γνώσεις αυτών σε ειδικά αντικείμενα, κατά την 
οποία κατανομή θα εξετάζονται τυχόν ειδικές ανάγκες 
των υπαλλήλων (μητέρες ανηλίκων τέκνων, έγκυες γυναί¬ 
κες, τόπος διαμονής κ.λ.π.). 

Διευθυντής και Προϊστάμενοι Τμημάτων ορίζονται πά¬ 
ντοτε με απόφαση του Δ.Σ. οι κρινόμενοι από την κείμενη 
νομοθεσία από το αρμόδιο Υπηρεσιακό Συμβούλιο υπάλ¬ 
ληλοι, αναπληρούμενοι σε περίπτωση απουσίας τους ή 
κωλύματος, από τους ορισμένους αναπληρωτές ή ελλεί¬ 
ψει αναπληρωτών από τον κατά βαθμό αρχαιότερο υπάλ¬ 
ληλο της αυτής υπηρεσίας. 

Κάθε άλλη λεπτομέρεια λειτουργίας των επί μέρους 
υπηρεσιών μη προβλεπόμενη από τον παρόντα Οργανι¬ 
σμό, ρυθμίζεται με τον κανονισμό λειτουργίας του 
Ν.Π.Δ.Δ. 

Από την ψήφιση του παραπάνω Οργανισμού Εσωτερι¬ 
κής Υπηρεσίας προκαλείται δαπάνη σε βάρος του προϋ¬ 
πολογισμού του οικονομικού έτους 2005, ο οποίος ενι- 
σχύεται από τους ΚΑΠ, δίδακτρα κ.λ.π. ύψους 754.000,00 
ευρώ περίπου εφ’ όσον προσληφθούν όλοι και για τα επό¬ 
μενα οικονομικά έτη το ύψος της δαπάνης δεν μπορεί να 
προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Δεκεμβρίου 2004 

Με εντολή Γ ενικού Γ ραμματέα Περιφέρειας 
Η Διευθύντρια 
ΚΩΝ. ΤΣΟΓΚΑ 

ΚΕΡΚΥΡΑ -Σαμαρά 13 

ΗΡΑΚΛΕΙΟ -Πεδιάδος 2 

ΛΕΣΒΟΣ - Πλ.Κωνσταντινουπόλεως 1 


( 2410)597449 
( 26610 ) 89 122 
( 26610 ) 89 105 
( 2810 ) 300 781 
( 22510 ) 46 654 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θιιγο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυιΌ ανά σελίδα. 

Σε μορφή Οϋ: 


Τεύχος 

Περίοδος 

Ευπο 

Τεύχος 

Περίοδος 

Ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-τοπι και μέχρι 100 σελίδες σε 5 θυτο προσαυξανόμενη κατά 

1 θυτο ανά 50 σελίδες. 






• Η τιμή πώλησης σε μορφή οά-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίοχ : 210 - 4071010 ίηΙθΓΠθΙ 

ΗΜρ://νννννν.θ 1 . 9 ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙβΓπβΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 Θυτο, ποσό το οποίο αφορά 
ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 θυτο ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 Θυτο. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβτηβΐ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





























